Up-105/94
Natisni
Opravilna št.:
Up-105/94
Datum odločitve:
4. 11. 1996
ECLI:
ECLI:SI:USRS:1996:Up.105.94
Akt:
Ustavna pritožba J. P. zoper sklepe Temeljnega sodišča v Ljubljani, Enote v Ljubljani, št. II Kpr 196/90 z dne 14.12.1990, II Kpr 196/90 z dne 27.1.1992, II Kpr 196/90 z dne 6.11.1994 in Ks 1054/94 z dne 8.11.1994 ter zoper odredbo tega sodišča št. II Kpr 196/90 z dne 27.1.1992
Izrek:
Ustavna pritožba J. P. zoper sklepe Temeljnega sodišča v Ljubljani, Enote v Ljubljani ter zoper odredbo tega sodišča se zavrže.
Evidenčni stavek:
Ker pritožnik v postavljenem roku na pisanje Ustavnega sodišča ni odgovoril, se ustavna pritožba zavrže.
Geslo:
Nepopolna vloga.
Pravna podlaga:
Zakon o kazenskem postopku (ZKP), 120. čl.

Zakon o Ustavnem sodišču (ZUstS), 51., 53., 54., 6., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
24. 11. 1994
Vrsta odločitve:
sklep
Vrsta rešitve:
zavrženje
Dokument:
US18084
Up-105/94
4.11.1996
S K L E P
Ustavno sodišče je v postopku za preizkus ustavne pritožbe J. P. iz N. na seji senata dne 4. novembra 1996
s k l e n i l o:
Ustavna pritožba J. P. zoper sklepe Temeljnega sodišča v Ljubljani, Enote v Ljubljani, št. II Kpr 196/90 z dne 14.12.1990, II Kpr 196/90 z dne 27.1.1992, II Kpr 196/90 z dne 6.11.1994 in Ks 1054/94 z dne 8.11.1994 ter zoper odredbo tega sodišča št. II Kpr 196/90 z dne 27.1.1992 se zavrže.
O b r a z l o ž i t e v
1. Pritožnik z ustavno pritožbo, vloženo 24. novembra 1994, izpodbija v izreku tega sklepa navedene odločitve sodišča, s katerimi je bila zoper pritožnika uvedena preiskava, odrejen pripor in razpisana tiralica. Pritožnik zatrjuje predvsem kršitve 3., 5. in 6. člena Konvencije o varstvu človekovih pravic in temeljnih svoboščin (Uradni list RS, MP, št. 7/94).
2. Po določbi prvega odstavka 51. člena Zakona o Ustavnem sodišču (Uradni list RS, št. 15/94 - v nadaljnjem besedilu: ZUstS) se ustavna pritožba lahko vloži šele, ko so izčrpana vsa pravna sredstva. Po določbi drugega odstavka 53. člena tega zakona pa je treba ustavni pritožbi priložiti kopijo posamičnega akta, ki se spodbija, ter ustrezne listine, na katere pritožnik opira svojo pritožbo. Ker pritožnik kopij spodbijanih aktov ni priložil, niti ni izkazal, da je izčrpal pravna sredstva, je bil v skladu z določbo drugega odstavka 54. člena ZUstS pozvan k dopolnitvi ustavne pritožbe.
3. Poziv za dopolnitev vloge je Ustavno sodišče poskušalo vročiti na naslov, na katerem naj bi se pritožnik nahajal v Sloveniji, po neuspeli vročitvi pa še z mednarodno vročitvijo na naslov pritožnikovega stalnega prebivališča. Ker tako pritožniku pisanja Ustavnega sodišča ni bilo mogoče vročiti, je bila po določbi 6. člena ZUstS ob smiselni uporabi določbe četrtega odstavka 120. člena Zakona o kazenskem postopku (Uradni list RS, št. 63/94) vročitev opravljena s pritrditvijo pisanja na oglasno desko sodišča. Osemdnevni rok od pritrditve na oglasno desko se je iztekel 28. oktobra 1996. Ker do izteka roka pritožnik ustavne pritožbe ni dopolnil, jo je bilo treba zavreči.
4. Senat Ustavnega sodišča je ta sklep sprejel na podlagi četrte alinene prvega odstavka 55. člena ZUstS v sestavi: predsednik dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič